Document ID: /fineweb-2-swissfilter-quality_10-filterrobots/filtered/05600.jsonl.gz/29

4.03.2010.
"O, tempora..o, mores!" - O, vrijeme..o, obicaji!
Nije lahko biti niti svjedok vremena. Posebno onog, kada se zlocinci, sa jedne strane redom izjasnjavaju, da nisu krivi za pocinjene zlocine, a sa druge strane, bez imalo srama izjavljuju, da su pobili na stotine ljudi, muslimana, spaljujuci potom njihova izmrcvarena tijela.
Bijase vremena, kada su takvi visili visoko. Prica je to o pravu i pravdi. O dobru i zlu. Bilo, nekada.
Danas, prije nego li stignu da i ostare, vec su na slobodi.
Iz njihovih izjava i glasa nema rijeci pokajanja. Da ne bi bilo zabune, radi se o ljudima ! Radi se o cinu, sta su ljudi u stanju da urade drugim ljudima, neduznim i nevinim, ubijajuci ih iz cistog zadovoljstva, lovacke pohote, kojim ce da utole glad nacionalizma i samo zato, jer pripadaju drugoj vjerskoj skupini. Vremena podsjecaju na ona, kada su krscani u Rimskom carstvu bili protjerivani. Danas oni protjeruju druge. Ljude, druge religije i drugih svjetonazora, pri cemu njihove drzave nemaju nista protiv, Crkva takoder. Kazne, nema.
I danas se ‘lovci’ nagrade ‘vjecnom pjesmom guslarskom’, koji uz poj, poput starog Visnjica, u trenu budu pretvarani u heroje, a njihovo herojstvo biva pretoceno u mit, a na Balkanu ima samo jedna narod koji zivi na mitu i od mita. Sa prilaza njihovog glavnog grada, sa metarski velikih panoa, smjese vam se lica heroja. Neka od njih nalaze se po Haskim sudovima, kazu, biju bitku za veliku stvar. Tako od zlocinca, postaje mit. Kao o Karadzicu i deneralu Mladicu.
Sva pocinjena zvjerstva, koja covjek covjeku uradi, nisu poznata a niti zabiljezena, cak niti u zivotinjskom svijetu. Zato ih biljze gusle, prenose buducim generacijama, kako se ubija.
Radi se o ljudima koje je proizveo rezim, koji ih je nahranio jednom opakom ideologijom, a onda pustio sa lanca. Na odgovornost, do danas, nije pozvana drzava, kamo li pojedinci. Mnoge stiti drzava, kao i Crkva, koje su dobrim dijelom i same bile involvirane u ratnim desavanjima, danas se sve negira, a drustvo, kao i drzava nisu jos u stanju, da stanu pred ogledalo i priznaju strasne zlocine koje jesvijet davno nazvao genocidom. Zlocinom nad zlocinima! Medunarodna zajednica i sama kriva, cuti. A, jednim postenim sudskim procesom moze svemu donijeti kraj i jedno bolje sutra. Naravno, to nikako nije i namjera.
Niko ne zna, kuda sve to moze dalje odvesti, kada je svima dobro poznato, da je do mira jedino moguce doci putem zadovoljenja istine i pravde. I, iskrenog izvinjenja, koje ne dolazi.
Dok je na Bosnu i Hercegovinu, vrsena agresija, njoj je od strane medunarodne zajednice odbijena pomoc, cak i ono zagarantovano pravo na samoodbranu. Podsjetimo se, Bosni i Hercegovini je u odsudnim momentima izglasan embargo na naoruzavanje. Znalo se da je ‚druga strana’ i vise nego jako, dobro naoruzana. Cekalo se dakle ono, sto je potvrdio i sam g. Klinton, (koji takoder nije poduzeo korake da ne dode do genocida), da jedan mali narod nestane. Cekalo se, da na prostoru danasnje Evrope, nestane jedan mali napadnuti narod.
Dakako, rijec je o Bosnjacima, o Bosnjackom narodu, jednom od brojcano najmanjih naroda u Evropi, koji je ideoloski potpuno evropski, a vjerski okrenut islamu. Govorimo o evropskim muslimanima, jedinstvenim po svojoj vrsti i vjeri. Bosnjacki narod se slobodno moze nazvati posljednjim ‚Mohikancima’, zadnjim od svoje vrste, poput drevnih Asteka ili Maja cija je autohtonost potvrdena iz DNK mnogih zrtava terora iz periioda agresije. Zasto ne postoji opcesvjetski, pa time i opceevropski osjecaj po pitanju njihove zastite, malo je poznato, ali ako se Evropa vec javno naziva krscanskom, mozda upravo u tom grmu lezi i odgovor.
U saobracaju je kaznjivo djelo bijega sa mjesta nesrece i takav cin, osim sto nije human, kao takav, snosi i licnu odgovornost.
Po pitanju agresije na BiH, nije se desilo jedno, niti drugo. Do danas, iako se zna, niko nije nazvan agresorom, a niti zrtvom, vec se pojednostavljeno izjedancavaju oba pojma, sto ne poznaje niti jedan pravni sistem. Da zlocinac ujedno bude i zrtva i obratno. Dovoljno je pogledati cinjenicam u oci. Na zalost, mnoge se cak unistavaju od istih onih, cija je duznost da ih iznesu pred oci javnosti. O unistavanju dokumentacije, jako vazne u pitanju razrjesenja i ucesca ‚druge drzave’ u vrsenju agresije, zlocina i genocida, poznato je iz javnih medija, ali eto, nije poznato i haskom sudu koji je i sam unistavao dijelove dokumentacije, a nadlezan je da te cinjenice sacuva i predoci. „Rijec je o identifikacionim dokumentima, fotografijama, predmetima i bio-uzorcima uzetim sa leseva. Prema naredbi Carle del Ponte, oformljena je komisija zaduzena za unistavanje dokaza koji su bili dio sudski procesa tokom dokazivanja zlocina i genocida u Srebrenici...od naredbe za unistavanje dokaza, jos skandaloznije, je to sto je ona donesena uz obrazlozenje da mogu izazvati opasno narusavanje zdravlja zaposlenika Tribunala...“
Naravno, svima je dobro poznata igra skrivaca, macke i misa, gdje medjunarodna zajednica nastoji uprljane ruke i obraz da spasi sutnjom i izbjegavanjem odgovornosti prema steti koja je nastala ‚njenim nemijesanjem’, sto je ravno zlocinu zbog kojeg danas prozivaju druge na odgovornost, sto je ravno ‚zlocinu’ kojim je optuzena Srbija, da je kriva, jer ‚nije sprijecila genocid’. Gdje je bila u to vrijeme medunarodna zajednica i zasto ona nije sprijecila genocid, niko nije dobio odgovor.
Naglasimo, snage MZ su bile ‚na terenu’ i ako je vjerovati slikama koje su obisle svijet, snaga UN vezanih za stubove na Palama, stvarno, nisu bili u stanju da pomognu drugima. Ujedninjene nacije, mada odgovorne za pad enklava i zastitnih zona, (odgovorne, jer nisu zastitile i time sprijecile genocid!!) okrecu glavu od bilo kakve odgovornosti, spominjuci cak i nekakav iminitet, kao da je rijec o obicnoj lopovskoj kradi, a ne o odgovornosti iz cije je proizaslo strijeljanje vise tisuca ljudi. Uloga tadasnjih celnika, od Butrosa do Akasija, od Holbruka do Miterana, od Majora, Rosea do Mckenzija, svima je dobro poznata. Mnogi od njih su dobili i odlikovanja, zahvalnice, pohvale, mirovine, pa i bolja radna mjesta. Zbog (ne)odgovonosti MZ, u Potocarima lezi vise od 8000 ubijenih.
Danas se bosanskohrercegovacki gradani (Ilija Jurisic) i politicarii (Ejup Ganic) hapse i ne izrucuju, mada postoji i jasan sporazum za estradikciju (po pitanju pocinjenih zlocina, ako u njihovom slucaju uopce i postoji!), kojim svaka drzava preuzima svoj dio odgovornosti.
Trenutno hapsenje Ejupa Ganica, clana ratnog predsjednistva BiH u Londonu, samo je kristalni dokaz medunarodne licemjernosti, koja ce od drzave do drzave, jos dugo godina ostavljati krvave tragove svoje dubiozne politike sa Balkanskog poluostrva.
Mnogi se vec pitaju, kad ce jednom i taj ’Vakat’!
Prof. Hamdo Camo